Neo nemet pa guitas e gevredidi e kemeras Lambert rennerezh Naoned, dont a ra da vezañ Lambert II a Naoned, kont Naoned. Lambert II a lazhas ar chont Bernez a Poitiers hag Hervé kont Herbauges, mab Renaud, e 844. E fin miz Here, deroù miz Du 845, e tilezo Lambert II Nevenoe evit mont en-dro gant roue ar franked hag a  lezas dezhañ kontelezh Naoned. Charlez ar Moal a chalvas Lambert II en-dro e 849 evit ma rennfe hennez bro Naoned, Roazhon hag un tirriad e Su al Liger. Koulskoude Lambert II a sikouras Nevenoe da dagañ Neustria e 851. Goude marv Nevenoe e Vendôme ar 7 a viz Meurzh 851, e gemeras Lambert II penn an arme evit distreiñ war-zu Breizh. Kemer a reas perzh, gant Erispoe, mab Nevenoe, e emgann Jengland nebel ouzh ar Felgerieg-Veur. Goude emgann Felgerieg-Veur, e sinas Erispoe ha Charlez ar Moal feur-emglev Angers e miz Gwengolo 851. Roue ar Franked a anzavas perchentiezh ar vretoned war bro Naoned, Roazhon ha Retz, harzoù istorel Breizh e teu da vezañ. Rennet e oa Breizh gant Erispoe dar mare-se.